Document ID: 32007R0435

KOMISJONI MÄÄRUS (EÜ) nr 435/2007,
20. aprill 2007,
millega muudetakse määrust (EÜ) nr 1010/2006 muna- ja kodulinnulihasektori teatavate erakorraliste turutoetusmeetmete kohta teatavates liikmesriikides
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 29. oktoobri 1975. aasta määrust (EMÜ) nr 2771/75 munaturu ühise korralduse kohta, (1) eriti selle artikli 14 lõike 1 esimese lõigu punkti b,
võttes arvesse nõukogu 29. oktoobri 1975. aasta määrust (EMÜ) nr 2777/75 kodulinnulihaturu ühise korralduse kohta, (2) eriti selle artikli 14 lõike 1 esimese lõigu punkti b,
ning arvestades järgmist:
(1)
Teatavatel liikmesriikidel on raske kinni pidada tähtpäevast, mille komisjon kehtestas määruse (EÜ) nr 1010/2006 (3) artikliga 10 erakorraliste turutoetusmeetmetega ette nähtud hüvitise maksmiseks abisaajatele ja milleks on 31. märts 2007. Arvestades asjaolu, et kõnealuseid erakorralisi turutoetusmeetmed on kehtestatud esimest korda, on halduskorra loomine võtnud kaua aega. Seega tuleks nimetatud maksetähtaega pikendada kahe kuu võrra.
(2)
Seetõttu tuleks määrust (EÜ) nr 1010/2006 vastavalt muuta.
(3)
Et praegu on tähtpäevaks kehtestatud 31. märts 2007, tuleks käesolevat määrust kohaldada alates 1. aprillist 2007.
(4)
Käesoleva määrusega ette nähtud meetmed on kooskõlas kodulinnuliha- ja munaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1010/2006 artiklis 10 asendatakse kuupäev 31. märts 2007 kuupäevaga 31. mai 2007.
Artikkel 2
Käesolev määrus jõustub selle Euroopa Liidu Teatajas avaldamise päeval.
Käesolevat määrust kohaldatakse alates 1. aprillist 2007.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 20. aprill 2007

Labels: 0
3
17
6